ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
7 เม.ย. 2558

ตลาดหุ้น
แนวโน้มภาคบ่าย: ทยอยขายทำกำไร
– ตลาดหุ้นไทยเช้านี้ปรับตัวสูงขึ้นมาซื้อขายแถวๆ แนวต้านที่ 1550 จุด ขณะวอลุ่มยังดูเบาบางเพียง 1.56 หมื่นล้าน โดยรับแรงหนุนจาก Sentiment ภายนอก
– การประชุมแม่น้ำ 5 สายในบ่ายนี้ ยังมีประเด็นน่าติดตามทางด้านกมธ. ที่จะมีการเสนอร่างแรกของรัฐธรรมนูญแล้วเสร็จ โดยยังต้องติดตามว่าจะมีการเปิดรับฟังความเห็นของประชาชนอย่างไร  
– ติดตามบันทึกการประชุมเฟดในวันพรุ่งนี้ โดยผลการประชุมครั้งที่ผ่านมา ยังไม่มีสัญญาณการขึ้นอัตราดอกเบี้ยออกมา อย่างไรก็ตามการเอาคำว่า “อดทน” ออก ได้สร้างความผันผวนให้กับตลาดในแง่การคาดการณ์ของนักลงทุนจากตัวเลขเศรษฐกิจที่ออกมา
– มองบ่ายนี้เป็นจังหวะในการทยอยขายทำกำไรออกไปก่อน หลังแตะแนวต้านสำคัญแถว 1550 จุด ขณะเข้าใกล้วันหยุดยาว โดยปริมาณการซื้อขายที่ค่อนข้างเบาบางยังสามารถสร้างความผันผวนให้กับตลาดได้มาก มองกรอบบ่ายนี้ 1540-1560
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,553.07 เปลี่ยนแปลง 17.02 จุด มูลค่าการซื้อขาย 15,608 ลบ.
กราฟ 60 นาที เปิด Gap ก่อนที่จะวิ่งขึ้นต่อเนื่อง เครื่องมือ Modi. Sto. ที่เลี้ยงตัวในเขต Overbought เริ่มปรับค่าเข้าสู่ระดับ Extreme อีกครั้ง ยังเน้นขึ้นขาย แล้วรอรับในช่วงที่ย่อตัว โดยมีแนวรับ 1545-1540 จุด แนวต้าน 1555-1560 จุด 
 